Portia de Rossi

**Portia Lee James DeGeneres**, sortzez **Amanda Lee Roges**, ezaguna **Portia de Rossi** izenez (Horsham, Victoria, Australia, 1973ko urtarrilaren 31) australiar-estatubatuar aktore, modelo eta filantropoa da. *Ally McBeal* telesailean Nelle Porter abokatua izateagatik da ezaguna, eta *Arrested Development* komedian Lindsay Bluth Fünke pertsonaia.

## Bizitza 
Amanda Lee Rogers Australiako Victoria estatuko Horsham udalerrian jaio zen 1973an. Gurasoak Margaret eta Barry Roger izan ziren. Aita 9 urte zituenean hil zitzaion. Grovedalen hazi zen, Geelongeko aldirietan, hauxe ere Victoria estatuan. Haurra zela, iragarki inprimatuetarako eta telebistarako modelo lanak egin zituen. 15 urterekin hartu zuen Portia de Rossi izena, eta 2005. urtean adierazi zuen bere burua berrasmatzeko asmoa zuela, horretarako Portia izen gisa erabili zuen, William Shakespeareren pertsonaia bat *Veneziako merkataria* lanean, eta abizen italiar bat gehitu zion. Ellen DeGeneres estatubatuar aktore, umorista eta telebista aurkezle estatubatuarrarekin ezkonduta dago.

## Lan ibilbidea 
thumb|Portia de Rossi, 1999, Hilton W.H.C hotelean, Washington Hiria
Bere lehen paper esanguratsua *Sirens* film australiarrean (1994) egin zuen eta modelo papera izan zen. Handik gutxira, Los Angelesera joan zen bizitzera, eta hainbat telebista-saiotako gonbidatua izan zen. Horrez gain, *Nick Freno: Licensed Teacher* izenburuko filmean paper iraunkor bat izan zuen. Handik gutxira paper bat jaso zuen *Scream 2* filman. Sasoi hartan, Ameriketako Estatu Batuetan, Rossik bere jatorrizko azentu australiarra Ameriketako Estatu Batuetako beste batez ordezkatzeko lan egin zuen.

*Ally McBeal* telesailean antzeztutako paperari esker lortu zuen ospea, non pertsonaia nagusietako bat izan zen, Nelle Porter, 1998. urtetik telesailaren amaitu arte, 2002. urtean.

2001. urteean *Who is Cletis Tout?* filmeko protagonista izan zen Christian Slaterrekin. 2004. urtetik 2006. urtera, Rossik Lindsay Fünkeren papera bete zuen FOXen Arrested Development seriean, eta hiru denboraldi egin zituen airean.

2003. urtean John Fitzgerald Kennedyren Jr.-ren emaztea, Carolyn Bessette-Kennedy ere interpretatu zuen ''America's Prince: The John F. Kennedy Jr*. filmean.

2005. urtean *Zela* izeneko igarlea interpretatu zuen Wes Cravenen *Kurted* thrillerrean.

2007 eta 2008 urteen artean Rossik Nip / Tuck telesailaren bosgarren denboraldian hartu zuen parte, Julia McNamararen neskalagunaren papera eginez. 

2009 eta 2010 urteetan, Rossik *Veronica Palmer*, ABCko "Better Off Ted" serieko enpresa bateko zuzendari nagusia, izan zuen.

De Rossik Lindsay Bluth Fünkeren papera egin zuen berriz ere Arrested Development-en laugarren denboraldian, Netflix-ek 2012. urtean berpiztua, nahiz eta bosgarren denboraldian telesailean oso gutxi parte hartu, eszena batzuetan baino ez zen agertu eta. 

2012ko otsailean iragarri zen American Broadcasting Company-k (ABC) beste telesail dramatiko bat erosi zuela, *The Smart One*, Ellen DeGeneresen ekoizpen exekutiboarekin, Portia de Rossi buru zuela. Aktorea emakume bikain eta arrakastatsu protagonista antzeztu zuen, ahizparekin ez zuena gustura lan egiten. Ahizpa ez zen oso azkarra, baina ezagunagoa bai, edertasun-erregina ohia eta telebistako kanal batean eguraldiaren protagonista izateaz gain, hiri handi bateko alkatea.

Urte horretan bertan, Lilly pertsonaia egiteko aukeratu zuten *Mockingbird Lane* telesailean, *Los Monster* lanaren egokitzapena. Zoritxarrez, kapitulu pilotuan baino ez zen ikusi haren interpretazioa; izan ere, azkenean proiektua bertan behera utzi zen, eta materiala 2012ko urriaren 26an baino ez zen eman, Estatu Batuetan. 

2014. urtean, American Broadcasting Company (ABC) kate estatubatuarrak emandako *Scandal* telesaileko aktoreen zerrendan egon zen.

Portiak Stuff aldizkariko 100 emakume erakargarrienetatik 69ren tokia hartu zuen, *eta* *Maxim* aldizkariko 100 sexienetatik 24rena 2004. urtean. 2006ko bukaeran, *Blender* aldizkariak zinema eta telebistako emakumerik sexienetakotzat aipatzen du. 2007ko maiatzean, *People* aldizkariaren edizio berezi batean, 100 pertsona ederrenen artean agertu zen. Gainera, *Forbes* zerrendako seigarren postua lortu zuen, pertsona ospetsuen arteko bikote dirudunenen artean.

## Bizitza pertsonala 
1996tik 1999ra Mel Metcalfe dokumentalgile eta zinemagilearekin ezkonduta egon zen. Hasiera batean, AEBn lan egiteko baimena lortzeko plan baten parte izan zen, AEB (txartel berdea), baina azkenean ez zen gauzatu. "Noski, ez zen zuzena niretzat" esan zuen, eta ondoren lesbiana zela onartu zuen. 2010. urtean *Good Morning America-n* egindako elkarrizketa batean, aktore gaztea izanik, bere sexualitatea errebelatzeko beldurra zuela azaldu zuen.[ezkerrera|thumb|268x268px|[Portia de Rossi eta bere emazte Ellen DeGeneres Hollywoodeko Ospearen Pasealekuan 2012ko irailaren 4an DeGeneresek bere izarra jasotzen dzuen zeremonia batean.]]2000 eta 2004 urteen artean, Rossik Francesca Gregorini italiar-esatatubatuar abeslari eta zuzendariarekin maitasun-harremana izan zuen, Barbara Bachen aktorearen alaba eta The Beatles taldeko Ringo Star bateria-jotzailearen alabaordea. *Ally McBealen* familia eta taldekide gehienek ez zekitela lesbiana zenik esan zuen, bikotearen irudiak kaleratu arte. Une horretan, uko egin zion momentuan bertan harremana edo bere orientazio sexuala publikoki eztabaidatzeari. Portia de Rossi eta Gregorini 2004ko bukaeran banandu egin ziren, eta sari banaketa bateko backstage-an ezagutu zuen Ellen DeGeneres esttaubatuar aktore eta umoregilaerekin irteten hasi zen. 

2004. urteko abenduan, Rossik publikoki lesbiana zela aitortu zuen eta Ellenekin harremana hasi zuela iragarri zuen. DeGeneresek hiru kilateko diamantezko eraztun batekin ezkontzeko proposamena egin zionean, konprometitu egin ziren. 2008ko abuztuaren 16an ezkondu ziren Beverly Hills-eko (Kalifornia) beren etxean, Ellenen ama eta neba, Ellenen gurasoak eta beste 19 gonbidatu bertan zirela. Elkarrekin bizi dira Beverly Hills-en (Kalifornia). Seme-alabarik ez izatea erabaki zuten. 

2005. urtean bere bizitzari buruzko errebelazioak egin zituen Details eta *The Advocate* aldizkarietan egindako elkarrizketa batean.

### Izen ofiziala aldatu 
2010. urteko abuztuaren 6an, izena aldatzeko eskaera egin zion Los Angeleseko Gorte Gorenari, ofizialki **Portia Lee James DeGeneresi** izena izateko. Eskaera 2010eko irailaren 23an onartu zen. 2011ko irailean AEBko herritarra bihurtu zen.

### Bestelakoak 
De Rossi anorexia nerbiosoaren aurka borroka egin zuen lau urtez *Ally McBeal* telesaila filmatzen ari zela. 

2010. urtean, de Rossik autobiografia kaleratu zuen, bere bizitzan bizi izan zituen gertakariei buruz hitz eginez, besteak beste, anorexia nerbiosoa zuela eta lupusa diagnostikatua zuela. Bere liburua promozionatzeko, *Oprah Winfreyren* Show-ean eta *Ellen DeGeneresen Show-ean'' agertu zen.

Portia de Rossi eta bere emazte Ellen deGeneres beganoak dira 2008tik eta biak jatetxe begano bat irekitzeko asmoa zuten.

## Filantropia 
De Rossik karitatezko erakunde ugaritan parte hartzen du, Locks of Love barne. Giza ilerako ileordeak ematen dizkie (pertsonen dohaintzei esker) alopezia eta ilea galtzea eragiten duten beste egoera mediko batzuk dituzten haurrei. FXB International HIESa arintzeko Afrikako Erakundearentzat eta The Art of Elysium gaixotasun terminalak dituzten haurrentzako arte-fundazioarentzat dirua biltzeko saiakerak ere babestu ditu. Animaliak maite ditu, eta, hortaz, Rossik Alley Cat Allies katuen bizitzak babestu eta hobetzen dituen erakundearekin ere lan egiten du. Portia eta bere emaztea The GentleBarn -en alde daude. Santutegi horrek Kalifornian du egoitza, tratu txarrak jasan dituzten animalientzat.

## Filmografia 
Besteak beste, lan hauexetan hartu du parte:

## Sariak eta izendapenak 
### Aktoreen Sindikatuaren sariak 
## Erreferentziak 
## Kanpo estekak